Lewenssaad - 'n reis deur die Bybel
Laai STUDIE 12 af as WORD dokument Terug na Bybelstudies
'n Reis deur die Bybel
Ons het die voorreg gehad om in Januarie 'n deel van die Tuinroete te ry, van Jeffreysbaai tot by Plettenberg baai. Ek was opnuut bewus van die wonder van die skepping en van ons pragtige land.
Sover as wat ons gery het, was ek bewus van die rykdom van dinge wat mens in dié stukkie van ons land kan sien en beleef. Die see, woude, voëls, riviere, ens. Daar is bv. staproetes, winkeltjies en eetplekke, reksprong, besienswaardighede soos die GROOT boom, ens. Dan is daar ook 'n klomp vakansie oorde en bosbou bedrywighede. Ek kan myself ook net indink hoeveel mense gereeld daarheen gaan om navorsing te doen oor enige iets van swamme tot walvisse.
Die Heilige Gees het met my begin praat oor die onuitputlikheid van God se Woord, wat soos 'n land is, en ons wat die Bybel lees, is soos toeriste of vakansiegangers wat die land deurkruis.
Soos verskillende mense op verskillende maniere reis en die land leer ken, so kan ons die Bybel op verskillende maniere lees en leer ken.